open-index/open-wikipedia-markdown huggingface dataset:
Tonny Awany nga bwe

**Tonny Awany** (yazaalibwa mu gwokutano 29, 1975) munnabyabufuzi wa Uganda mu Palamenti ya Uganda ey'ekkumi n'emu ng'akiikirira essaza ly'e Nwoya wansi w'ekibiina ky'ebyobufuzi ekya National Resistance Movement.

## Omulimu gw’ebyobufuzi
Yaliko omuwandiisi asooka era akola nga omumyuka w’akulira ekitebe kya Mission Uganda, Abu Dhabi, United Arab Emirates (UAE) nga tannaba kwegatta ku Palamenti. Ono y’omumyuka wa ssentebe w’akakiiko ka palamenti akapya ak’ettaka akagenderera okulongoosa enfuga y’ettaka. Era yaliko akola nga ssentebe w’akakiiko akasunsuddwa ku COVID-19. Era aweereza ku kakiiko ka palamenti akavunaanyizibwa ku bikozesebwa ebirabika ng’omumyuka wa ssentebe.

## Laba ne

* Olukalala lw’abakiise mu Palamenti ya Uganda ey’ekkumi n’emu
* Sharon Balmoi Laker

## Ebiwandiiko ebikozesebwa
Paul Kagame

**Pawulo Kagame** ( /k ə ˈ ɡ ɑː m eɪ / . ⓘ kə-GAH -may ; yazaalibwa 23 Ogwekkumi 1957) munnabyabufuzi mu Rwanda era nga yaliko omuserikale w’amagye nga abadde Pulezidenti wa Rwanda okuva mu 2000. Emabegako yali atwalibwa ng’omukulembeze wa Rwanda *[[:en:De_facto|ataali mu mateeka]]<nowiki/>wa*kati wa 1994 ne 2000, ate omumyuka wa Pulezidenti era Minisita w’ebyokwerinda ku mulembe gwa Pulezidenti Pasteur Bizimungu, okutuusa lwe yakwata obwa pulezidenti mu 2000. Emabegako yali muduumizi w'eggye lya Rwanda erya Rwandan Patriotic Front (RPF), eggye ly’abayeekera eryalumba Rwanda mu 1990. RPF y’ali limu lu magye agaali gasinga okulwana mu lutalo lw’omunda mu Rwanda era ye yali eggye eryakomya ekittabantu e Rwanda mu 1994 .

Yazaalibwa mu maka g’Abatutsi mu bukiikaddyo bwa Rwanda abaddukira mu Uganda ng’alina emyaka ebiri. Kagame yamalayo obuto bwe bwonna mu kiseera ky’enkyukakyuka mu Rwanda, ekyakomya obufuzi bw’Abatutsi. Mu myaka gya 1980, Kagame yali alwanira mu ggye lya Yoweri Museveni ery'abayeekera n'afuuka omuserikale omukulu mu magye ga Uganda oluvannyuma lw'obuwanguzi obungi bwe yaleeta mu magye obwatuusa Museveni ku bwa pulezidenti bwa Uganda . Kagame yeegatta ku kibiina kya RPF, n’atwala obuyinza mu kibiina kino omukulembeze eyasooka Fred Rwigyema bwe yafiira ku lunaku olw’okubiri olw’okulumba mu 1990. Mu mwaka gwa 1993, RPF yafuga ebitundu ebinene mu Rwanda era ne wabaawo okuteesa okw'okussa wansi eby'okulwanyisa . Okuttibwa kwa Pulezidenti wa Rwanda Juvénal Habyarimana kwavaako okutandika kw'ekittabantu, aba Hutu abaggumivu mwe battira Abatutsi ababalirirwamu 500,000 ku 800,000 n’Abahutu abatonotono. Kagame yaddamu okutandika olutalo lw’omunda era n’amaliriza ekittabantu n’obuwanguzi obwava ku magye.

Kagame yazaalibwa nga 23 October 1957, nga ye muto mu baana mukaaga,  mu Tambwe, Ruanda-Urundi, ekyalo ekisangibwa mu kitundu kati ekiyitibwa Southern Province of Rwanda.  Kitaawe, Deogratias Rutagambwa, yali wa ggwanga lya Tutsi, amaka g'obwakabaka mwe mwava okuva mu kyasa eky'ekkumi n'omunaana oba emabegako.  Omusajja ow'ekika kya Bega, Deogratias Rutagambwa yalina enkolagana y'amaka ne Kabaka Mutara III, naye yakola omulimu gw'obusuubuzi ogw'obwetwaze okusinga okukuuma akakwate ak'oku lusegere n'olubiri lw'obwakabaka.  Kyokka kojja wa Rutagambwa Rwubusisi yali munnabyabufuzi ow’amaanyi era ow’amaanyi.  Maama wa Kagame, Asteria Bisinda, yava mu maka ga nnaabagereka wa Rwanda eyasembayo, Rosalie Gicanda, kwe kugamba okuva mu ttabi ly’e Hebera ery’ekika ky’obwakabaka Nyiginya.
Geoffrey Macho

**Geoffrey** **Mangen** **Macho,** yazaalibwa mu Gwakumi nga 12, 1973, nga Munnayuganda omusomesa, munnabyabufuzi era omubaka mu paalamenti akiikirira Munisipaali y'e Busia nga munnabyabufuzi atalina kibiina.

Ye ssentebe w’olukiiko lwa paalamenti oluvunaanyizibwa ku by'obulamu by'omu obwongo.

## Emiri gy'eby'obufuzi
Macho yalondebwa okugenda mu paalamenti ku tikiti y’ekibiina kya  National Resistance Movement oluvannyuma lw’okuwangula eyatandikawo era omubaka eyali mu kifo Kevinah Taaka ow’ekibiina kya FDC mu 2016. Yaweereza ku bukiiko bwa Paalamenti obwa Sayaansi ne Tekinologoya, Obusuubuzi n'Obulambuzi wamu n'Omwenkano nkano mu paalamenti eye 10. Ono y’omu ku babaka ba NRM 20 abaakuba akalulu okusigaza ekomo ku myaka gya pulezidenti mu semateeka nga bawakanya ekiragiro ky’ekibiina okulonda okuggya ekomo ku myaka gya Pulezidenti okukkiriza Pulezidenti Yoweri Museveni okugenda mu maaso ng'ali mu ofiisi. Mu Gwomwenda 2020, yafiirwa tikiti ya NRM okuddamu okulondebwa mu paalamenti ng'afunye obubenro 2,389 ku Hassan Kamba eyalina 3,005. Oluvannyuma Macho yeesimbawo ku bwannamunigina ng’awagirwa ekiwayi kya FDC ekyali kigamba nti kyali kirekeddwa ebbali mu kulonda kw’ekibiina kyabwe, bwekyali mu kusunsula baani bekyali kigenda okukwasa tikiti y'ekibiina. Macho yawangula ng'alina obuwagizi bwa bamemba ba FDC n’okumannyikakwe okweyongera oluvannyuma lw’akalulu ke akaali kawakanya okuggyibwaawo kw'ekomo ku myaka gya Pulezidenti gy'aba alina okufugirako eggwanga mu semateeka.

## Ebijuliziddwaamu
Emmanuel lyamulemye

**Emmanuel Iyamulemye Niyibigira**, gwebasinga omumannya ennyo nga **Emmanuel Iyamulemye**, Munnayuganda munnasayaansi ow’eby'obulimi, munabizineensi era omukungu mu kampuni emu, nga yeeyali akulira Uganda Coffee Development Authority (UCDA) ekivunaanyizibwa ku by'enkulakulana by'emwaanyi mu Uganda n'adizibwa mu ntebe. Nga 17 Ogwekuminoogumu 2021, olukiiko olufuzi olwa UCDA lwamulonda ku kisanja eky'okubiri eky’emyaka etaano mu kifo ky’alimu kati. 

## Obuvo n’obuyigirize
Iyamulemye Munnayuganda mu buzaale. Alina diguli mu sayaansi w’eby'obulimi, okuva mu yunivasite etamannyikiddwa. Diguli ey'okubiri mu Sayaansi w'Ebirime yamuweebwa Wageningen University, mu Budaaki . Yagenda mu maaso n’afuna Diguli Ey'okusatu mu Sayaansi W'eby'obulimi okuva mu yunivasite y’emu. Diguli ye Ey'okubiri mu By'okudukanya Bizineensi yamuweereddwa Uganda Martyrs University.

## Emirimu
Webwatukira mu Gwekuminoogumu 2021, obumanyirivu bwa Iyamulemye mu by'emirimu gyadira ddala emabega okusuka emyaka 15. Okumala emyaka 2, ng'atikiddwa eby'okusoma, yaliko akulira pulogulaamu eyali etubuula omuceere gwa NERICA mu Uganda, ng’awagirwa ekitongole ky’Eby'emere n’Eby'obulimi.

Oluvannyuma yamala emyaka egiwerako, ng’omukwanaganya w’enteekateeka z’eggwanga ku nteekateeka bbiri ez’enkulaakulana, ezaatandikibwawo Omukago gwa Bulaaya ne Gavumenti ya Uganda nga bakwatidde wamu okusitula embeera z’obulamu mu Bitundu By'omuukiikakkono bwa Uganda.  *Enteekateeka y’okuzzaawo Eby’obulimi mu Bukiikakkono bwa Uganda*, eyali ebalirirwaamu obukadde bwa ssente za Bulaaya 20 ne *Karamoja Livelihoods Programme* (KALIP), ng'ebalirirwaamu obukadde bwa ssente za Bulaaya 15, yatambula wakati wa 2010 ne 2016. 

Iyamulemye yasooka kulondebwa ku by'okubeera nga y'Akulira Eby'emirimu mu UCDA mu 2016.  Mu 2021, olukiiko lwa UCDA lwazza obuggya endagaano ye okumala emyaka emirala etaano, okusinziira ku birungi ebyava mu kisanja kye ekyasooka. 

## Laba ne

* Minisitule y’Eby'obulimi, Ebisolo n’Obuvubi mu Uganda

## Ebijuliziddwaamu

## Ewalala w'oyinza okubigya

* Omukutu gwa Uganda Coffee Development Authority
* Personal Profile at LinkedIn
Charlie de Souza

**Charles de Souza** ng'olunaku lwe yazaalibwa terumanyikiddwa, yali muzannyi Munnayuganda omuzannyi wa cricket ku ddaala erisooka .

Mutabani wa Deoniz de Souza, yazaalibwa mu Matwaale ga Uganda. Omuzannyi wa cricket wa Uganda okuva mu 1952 era nga atwalibwa okubeera omuzannyi wa Uganda asinga eyazannya nga buli kifo mu kiseera ekyo,  yalabikako mu nzannya za cricket ezisooka mu mpaka za East African Invitation XI nga battunka ne Marylebone Cricket Club eyali etalaaga mu Kampala mu Gwekuminoogumu mu 1963.  Yakuba emirundi ebiri mu muzannyo okuva mu mutendera ogwa wansi, yagobwa David Larter olw'obutateeba mu  mpaka mu muzannyo Gw'amawanga G'omu Buvanjuba bwa Afrika ogusooka, bwe yali mu luzannya olwokubiri  yagobwa Jeff Jones olw'okuduka emirundi 22 . Ng'alina omupiira, yakwata akapiira akaali kakubiddwa Tom Cartwright okumaliriza n'emiwendo gy'omupiira egya 1 ku 75.  Yazannyira Uganda emipiira emitonotono okuva mu 1953 okutuuka mu 1970,  nga ye kapiteeni wa ttiimu eno mu muzannyo ogwaali gusembayo ne Zambia.  Mu 1972,yali era ayitiddwa ku ttiimu ya Uganda ku mizannyo gy'omutendera gw'ensi yonna, naye engeri gyeyali Omunayuganda eyalina Omusingi gwa semazinga wa Asia Idi Amin yamugoba okuva mu Uganda mu mwaka gwegumu era okuva olwo teyaddamu kukiikirira Uganda​ 

## Ebijuliziddwaamu

## Ewalala w'oyinza okubigya

* Charlie de Souza ku ESPNcricinfo
Joanne Aniku Okia

**Joanne Anik Okia** munnabyabufuzi Omunnayuganda mu kibiina kya National Resistance Movement.  Ye mukyala eyasooka mu paalamenti  okukiikirira Disitulikiti y'e Madi Okollo era nga yawangula ekifo ky'omubaka wa paalamenti nga tavuganyiziddwa mu kulonda kwa Uganda okwa bonna  okwa 2021.

Okia yayambako mu kugonjoola obutakaanya obwali bumaze ebanga ku nsalo za Disitulikiti y’e Madi Okollo ne Disitulikiti y'e Terego ng’ayimiriddewo nga munnabyabufuzi wa Uganda. 

## Ebijuliziddwaamu
Juliet Rainer Kafiire

**Juliet Rainer Kafiire** munnabyabufuzi Omunnayuganda era mubaka wa paalamenti eyakiikirira Kibuku County mu Pallisa wakati wa 1994 ne 2006. Era yawereaako ng'Omumyuuka w'Akulira ekibiina ky'eby'eby'obufuzi ekya Uganda Democratic Party (DP).

## Emirimu
Mu biseera by'okulonda kwa Uganda okwa 1994 mu lukiiko lwa Semateeka okwa Uganda, Kafiire yalondebwa ng'omubaka okukiikirira Pallisa  Nga memba w'ekibiina kya National Caucus for Democracy (NCD), Kafiire yali omu ku babaka 53 mu Lukiiko lwa Ssemateeka abaagaana okuwagira semateeka wa 1995 

Kafiire yakiikirira Kibuku County mu Paalamenti ya Uganda wakati wa 1996 ne 2006.  Oluvannyuma yafiirwa ekifo kino mu kulonda kwa bonna okwa 2006 eri Saleh Kamba eyalina akakwate ku kibiina kya National Resistance Movement (NRM)

Mu Gwekuminoogumu 2005, Kafiire yalondebwa okubeera omumyuka w'Omukulembezze w'Ekibiina ky'Eby'obufuzi ekya Democratic Party (DP) mu Uganda 

## Obulamu bwe
Kafiire yali yafumbirwa Joseph Rainer enzaalwa ze Girimaani eyafa mu 2007. 

## Laba ne

* Ekibiina ky'eby'obufuzi ekya Democratic Party  mu Uganda .
* Saleh Kamba
* Disitulikiti y’e Pallisa

## Ebijuliziddwaamu
Jennifer Alanyo

**Jennifer Alanyo** Munnayuganda omusawo, omuserikale w'amagye era omubaka wa paalamenti. Y'akiikirira eggye lya Uganda people's defence forces (UPDF) mu paalamenti ya Uganda.

## Obuvo n’Eby'enjigiriza
**Alanyo** musawo w'eby'obulamu, era nga muserikale wa magye ga UPDF ku ddaala lya Major. 

Ono y’omu ku basawo abalina obukugu mu magye ga UPDF gy’akulemberera ttiimu y’abasawo, ng’eno  era alondoola okuletebwa kw'abakozi, kisobozese okufuna abajaasi ba UPDF abalamu.

## Emirimu
Yalondebwa okugenda mu paalamenti okukiikirira amagye ga Uganda People's Defence Forces (UPDF) mu 2021 ku kuteesa okuva mu lukiiko lw'amagye  n'okulondebwa kwa bannamagye.

Ono y’omu ku bakyala abasatu (3) abakiikirira UPDF mu paalamenti, abalala kuliko, Charity Bainababo ne Victor Nekesa.

Mu paalamenti, aweereza ku kakiiko ka sayaansi, tekinologiya n’obuyiiya.

## Ebijuliziddwaamu
Juma Miyagi

**Juma Miyagi,** yazaalibwa nga  5 Ogwokuna mu 2003 muzannyi wa cricket mu Uganda. Yasooka kuzannyira ttiimu ya Uganda eya cricket ku mutendera gw'ensi yonna mu 2022 era azannyira ku mukono ogwa ddyo. 

Miyagi yakulira Naguru ku njegoyego za Kampala, mu kitundu ekibadde kyogerwako nga disitulikiti y'enzigota. Yasooka kuzannya ttena nga tanafuka bwagazi bwa muzannyo gwa cricket.

Miyagi yakiikirira ttiimu ya Uganda eya cricket ey’abali wansi w’emyaka 19 mu mpaka za 2022 eza Cricket World Cup eza bali wansi w'emyaka 19 mu ggwanga lya West Indies.  Yamalira ne wicket 13 mu mizannyo, egyali gisinga nga gikoleddwa Omunnayuganda era egisinga eri omuzannyi yenna mu mpaka zino, omuli 4/25 nga bazannya Scotland, 4/29 nga bazannya Papua New Guinea ne 3/33 nga bazannya South Africa.

Mu 2022, Miyagi yaweebwa ab'ekibiina kya Uganda Cricket Association ekidukanya omuzannyo gwa cricket mu Uganda endagaano oluvannyuma lw'okutuuka kunzikiriziganya.  Yazannya mu mpaka za Twenty20 International ezaali zisooka nga battunka ne Namibia mu Gwokuna 2022. 

Mu Gwokutaano 2024, Miyagi yatekebwa ku  ttiimu ya Uganda eyali egenda mu mpaka za ICC Men's T20 World Cup eza 2024.

## Ebijuliziddwaamu

## Ewalala w'oyinza okubigya

* Juma Miyagi ku ESPNcricinfo
Sandra Kwikiriza

**Sandra Kwikiriza** Munnayuganda alwanirira eddembe ly’abakyala, LBQ era omulwanirizi w’eddembe lya bantu kumituku miyunga bantu. Yatandikawo ekibiina kya HER Internet era akola nga omukulembe owokuntiko

## Ebikwata ku bulamu bwe
Kwikiriza yazaalibwa mu Uganda era abeera Kampala . Yasomera mu ttendekero ly’abakulembeze b’abakyala mu Afrika era ali mu kitongole ekinoonyereza ku by’obulamu by’abakyala ekya Foundation for Women’s Health Research and Development (FORWARD).

Kwikiriza yatandikawo HER Internet, nga kino "kibiina kya bakyala ekikulemberwa womenxn ekiwagira eddembe lya bakyala ku mikutu migatta bantu era nga essira liteekeddwa ku LBQ (lesbians, bisexual and queer) womxn n'abakyala abakola ku by'okwegatta" era "kiwagira okusoma n'okuwandiika mu ngeri ya digito eri abakyala abasuuliddwa ku mabbali." Ye Dayirekita wo'mukutu gwa HER. 

Kwikiriza yayongere okumanyisa abantu ku kutulugunyizibwa ku mikutu migatta bantu, engeri abakyala mu byobufuzi gye batera okulumbibwa amawulire ag’obulimba mu biseera by’okulonda, era abadde akola emisomo ku ngeri y’okuzuula n’okulwanyisa ebiva mu mawulire ag’obulimba ng’awagirwa ekitongole kya Collaboration on International ICT Policy for East and Central Africa (CIPESA Uganda). Mu 2022, yayogera ku nsonga zino eri ababaka ba Palamenti abakyala abakulu mu lukiiko olwategekebwa ekibiina kya Women Human Rights Defenders Network (WHRDN-U).

Kwikiriza yayogera ku mikolo, nga mu Kick Off of the Digital Human Rights Lab mu 2019 gye yawakanya enkola ey’enjawulo ku by’okwerinda ebya digito ne mu *Hacks/Hackers Africa* 2022 ku bulamu bw’obwongo mu bikwatagana n’enkozesa y'emikututu*.* Mu lukiiko lw'eddembe lya yintaneeti mu Afrika (FIFAfrica22) gye yali ekitundu ku kakiiko k'abakyala mu Afrika akaayitibwa ekibiina kya African Women's Development and Communication Network (FEMNET) nga bateesa ku "Resistance and Connection: *endowooza y’abakyala mu Afirika [[:en:Decolonization|ey’okuggya amawanga]] ku yintaneeti*  Era yayogera ku bulabe bw'amatwale ku mikolo mu Bulaaya, ng'awa emboozi eri ekibiina kya Cross Party Group of Scotland Omukago gw’ensi yonna ogw’enkulaakulana (SIDA) mu 2024 ogukwata ku ngeri obufuzi bw’amatwale gye bukwata ku ddembe lya LGBTQ+, okuzzaawo obuwangwa n’obwetaavu bw’okulowoozebwako mu kuliyirira.

Mu 2023, yafulumira mu akatambi ka *Whose Voices?* podcast, nga kakwata ku kusoomoozebwa kw’abantu aba queer kwe basanga nga bakozesa yintaneeti n’engeri ebifo ku yintaneeti gye biyinza okuba eby’obukuumi eri abakyala aba queer. Era ali ku kakiiko ka magazini ya *Women Moving Forward Together* ey’olulimi Olungereza n’Olusipeyini.

## Ebijuliziddwa
Lawrence Fernandes (omuzannyi wa cricket)

**Lawrence Fernandes,** yazaalibwa mu 1945 Munnayuganda eyaliko omuzannyi wa cricket mu ddaala erisooka .

Fernandes yazaalibwa mu Matwale ga Uganda agaali gafubibwa Abangereza mu 1942. Yamala ekiseera e Mombasa mu Kenya, nga tanakomawo mu Uganda mu myaka gya 1960.  Yali muzannyi eyali azannya buli wamu kisaawe era anyonyolwa okubeera gully fielder asinga mu Uganda,  Fernandes yeetaba mu muzannyo gumu mu cricket ey'eddaala erisooka mu ttiimu y'Amawanga Agasinganibwa mu Buvanjuba bwa Afrika nga battunka n'Abayindi abaali balambula Kampala mu 1967.  Ng'akuba emirundi ebiri n'ekigo mu muzannyo guno, yagobwa Venkataraman Subramanya olw'emirundi 7 gyeyadukamu za East Africa first innings, nga bali mu luzannya lwa mu innings olw'okubiri yali yagobwa B. S. Chandrasekhar olw'emirundu 32 gyeyaduka.  Wakati wa 1963 ne 1970, Fernandes era yazannyira Uganda emipiira emitonotono,  mweyazannyira obulungi ng'akwataganye ne  ne Kishore Vasani oluvannyuma lw'okukasuka akapiira nekeetoloola okumutukako.Mu 1972, yali ayitiddwa okwegata ku ttiimu ya Uganda eyali egenda okwetaba mu mpaka z'omutendera gw'ensi yonna, wabula engeri gyeyali Omunnayuganda eyalina emirandira gw'okusemazinga wa Asia, Idi Amin yamugoba okuva mu Uganda mu mwaka gwe gumu.

## Ebijuliziddwaamu

## Ewalala w'oyinza okubigya

* Lawrence Fernandes ku ESPNcricinfo
Milly Babalanda

**Owek. Babirye Milly Babalanda** yazaalibwa nga 5 Ogwekumineebiri mu 1970   munnabyabufuzi Omunnayuganda. Yafuuka Minisita w’Obwapulezidenti akubiriza enkiiko za pulezidenti mu kabineeti ya Uganda wansi wa Pulezidenti Yoweri Museveni mu Gwomukaaka 2021. Kigambibwa y’omu ku baminisita ba pulezidenti abasinga okubeera n'obuyinza. Mu Gwomwenda 2023, yafuna awaadi okuva mu kitongole ky’Amawanga Amagatte eky’awamu ekimannyikiddwa nga UNAIDS olw’omulimu gwe yakola mu kulwanyisa Siriimu n'akawuka akaleeta obulwadde buno mu Uganda. 

## Obuvo n’okusoma
Milly Babalanda yazaalibwa nga 5 Ogwokumineebiri mu 1970 ku kyalo Nalinaibi mu disitulikiti y’e Kamuli, nga kitaawe yeeyali Sosani Magunda ne nnyina Namuwaya Ruth.   Yatuula ebigezo bye ebya P7 mu 1985 ne yeegatta ku Busoga High School okusoma siniya. Oluvannyuma lw'okumaliriza Siniya 4 mu 1989 gy'atakolera bulungi, n'afuuka akunga abantu ku kyalo mu by'obufuzi ku lw'abanabyabufuzi okuva mu  ggombolola nga Rt Honorable Rebecca Kadaga. Yaddayo ku somero n’addamu okutuula Siniya 4 mu 2017 era oluvannyuma n’atuula ku ne Siniya 6 mu 2019 olw’obwetaavu bw’ebisaanyizo by’okusoma okubeera Akulira Abawabuzi ba Pulezidenti.

## Emirimu gy’eby'obufuzi
Milly Babalanda yalondebwa Pulezidenti wa Uganda okubeera omumyuuka w'Omubaka wa Pulezideenti e Busia mu 2014. Oluvannyuma yafuuka Omumyuuka w'Akulira Ofiisi y'Ekibiina kya NRM mu ggwanga e Mbuya ekyali kikulemberwa Honorable Molly Nawe Kamukama . Oluvannyuma lw'okulonda kw'eggwanga mu 2016,Pulezidenti yamulonda okubeera omuwabuzi wa Pulezidenti omukulu ku nsonga z'Eby'obufuzi era Akulira ofiisi ya Ssentebe w'ekibiina kya NRM gy'aweereza okutuuka mu kifo ky'alimu kati.

## Obulamu bwe
Babalanda y'omu kubali munzikiriza y'eddini y'Abadiveenti wamu ne bba we Samuel Babalanda omusumba. Balina abaana babiri abazaalibwa. 

## Ewalala w'oyinza okubigya

* Babalanda ku mukutu gwa Twitter
* Paalamenti ya Uganda ey'e 11 (2021-2026)

## Ebijuliziddwaamu
Frederick Kayanja

**Frederick Ian Bantubano Kayanja** (yazaalibwa 4 Ogwomunaana 1938) Munnayuganda omusawo w'ebisolo, munnabyanjigiriza, era omuddukanya w'eby'ensoma. Abadde chancellor wa Gulu University, ettendekero lya gavumenti erya waggulu, okuva mu Gwekkumi 2014, ng’adda mu bigere bya Martin Aliker .  Yaliko omumyuka wa chancellor wa Mbarara University of Science and Technology .  Ekifo ekyo yakituulamu mu 1989, ate naakivaamu mu Gwekkumi 2014.  Bwe yali tannatuukayo eyo, yaweerezaako ng'omumyuka w'omumyuka wa Chancellor owa yunivasite ya Makerere, yunivasite ya gavumenti esinga obukadde era esinga obunene mu Uganda . 

## Obuto bwe n'okusoma kwe
Kayanja alina diguli esooka eya Bachelor of Science, eyamuweebwa University of London mu 1963. Diguli eyookubiri eya Master of Science, yagifuna mu 1965, ne diguli esooka eya Bachelor of Veterinary Medicine, gye yafuna mu 1967, nga zombi zaamuweebwa yunivasite yeemu. Mu 1969, yagenda mu maaso n’okufuna  Doctor of Philosophy okuva mu University of East Africa, Kenya, eyafuuka University of Nairobi. 

## Ebyafaayo by’emirimu gye
Mu myaka gya 1960, Kayanja yakola nga Assistant Lecturer mu University of London, okuva mu 1965 okutuuka mu 1966. Oluvannyuma yaweereza ng’omusomesa mu yunivasite y’emu okuva mu 1966 okutuuka mu 1968. Oluvannyuma yakola nga omusomesa mu University of Nairobi, mu Kenya, okuva mu 1968 okutuuka mu 1970, bwe yakuzibwa n’afuuka Senior Lecturer, n’aweereza mu kifo ekyo okuva mu 1970 okutuuka mu 1972. Mu 1972, yakuzibwa n’afuulibwa Associate Professor era n’aweererezayo okutuuka mu 1973. &#x5B; ** &#x5D;

Mu 1974 Kayanja yapangisibwa Yunivasite y’e Makerere nga Pulofeesa, n’aweereza mu kifo ekyo okutuuka mu 1982. Era yaweerezaako nga Fellow and Visiting Professor mu Wolfson College eya University Cambridge mu Bungereza okuva mu 1982 okutuuka mu 1984. 

Kayanja akoleddeko mu matendekero agawerako munda n’ebweru wa Uganda; omuli: (a) Omusomesa mu Yunivasite y’e London mu Bungereza (b) Omusomesa omuyambi mu Yunivasite of Nairobi (c) Pulofeesa era omukulu mu Yunivasite y’e Makerere (d) Ssentebe w’ekitongole kya Uganda National Agricultural Research Organization (e) Ssentebe w’olukiiko lwa Uganda National Council for Higher Education . 

## Obuvunaanyizibwa bwe obulala
Ye muwandiisi omukulu mu lupapula lwa *African Journal of Ecology* . Era munnattendekero lya African Academy of Sciences n’ettendekero lya Uganda National Academy of Sciences.  Kaawonawo w'endwadde Ebola hemorrhagic fever . 

## Laba ne

* Ettendekero lya Makerere University College of Health Sciences
* Olukalala lwa yunivasite mu Uganda
* Olukalala lw'amasomero g'obusawo mu Uganda
* Olukalala lw'abakulembeze ba yunivasite mu Uganda
* Olukiiko lwa Uganda National Council for higher Education

## Ebijuliziddwa
Susan Basemera

**Susan Basemera** munnayuganda omuyimbi era munnakatemba

## Ebikwata ku bulamu bwe
Basemera yasibuka mu Uganda, natandika okuyimba mu kkwaaya z’amassomero ku myaka munaana. Amanyiddwa nga Zani Lady C mu nsi ye, yakwata oluwumula lwe olunene mu 1995, bwe yeegatta ku bbandi ya Waka Waka n'afulumya oluyimba "Yimilila awo".  Amanyiddwa nnyo olw'oluyimba "Ndoowa", olwafuuka oluyimba olwamaanyi mu 1997 era n'okutuusa kati lukyamanyiddwa nnyo. Mu 2012, Basemera yagenda mu Amerika okwongera ku mulimu gwe.  Wadde ng'essira asinga kulisa mu kuzannya katemba, yafulumya oluyimba "Goolo Goolo" mu 2015. 

Mu 2016, Basemera yalabikira mu firimu ennyimpi eya *Gubagudeko* ne Mahershala Ali. Yazannya nga omuzannyi omukulu mu firimu *ya Can You Keep a Secret* . Mu 2020, Basemera yazannya nga Yuliana mu mizannyo gy'obutundu ku Apple TV+ oguyitibwa *[[:en:Little_America_(TV_series)|Little America]]*, nga gulimu emboozi z’abasenze mu Amerika. Ekitundu kino yakifuna oluvannyuma lwa dayirekita okuweereza akapande naddamu namuddamu nga aweereza obubaka ku meyiro ku namba ezaali ku kapande ekyasanyusa ennyo abantu abaali babagezesa. Mu kifaananyi ekimu,yayolesa obusika bwe ng’ayambadde gomesi. 

Okusinziira ku Basemera, ekitongole kya firimu mu Uganda kisigadde mabega wa firimu mu Amerika mu kuzikola, ebyuma, abazannyi, n’okusaasaanya."Ekisaawe kya firimu bwekiba kifuna ssente ezimala wamu n'abakwatibwako abalina obumanyirivu olwo esobola okugenda ewala," Basemera bwe yagamba. 

## Firimu zeyakakola

* 2012: Love Collision (eddoboozi) .
* 2016: *Gubagudeko*
* 2016: *Can you Keep a Secret*
* 2020: *[[:en:Little_America_(TV_series)|Little America]]*

## Ebijuliziddwamu
 

## Obuyungo obw'ebweru

* Susan Basemera at IMDb
Northern Ugandan Social Action Fund

Enteekateeka ya **Northern Ugandan Social Action Fund** ( **NUSAF** ) nteekateeka ya kuddamu kuzimba n'okukendeeza obwavu oluvannyuma lw'olutalo eyateekebwa mu nkola Gavumenti ya Uganda ng'eyambibwako Banka y'ensi yonna . NUSAF eyatandikibwawo mu 2003, egenderera okuzzaawo n’okuddamu okuzimba ebitundu mu bukiikakkono bwa Uganda ebyasaanawo olw’obukuubagano obw’omunda obwali bumaze emyaka egisukka mu makumi abiri, ng’okusinga bwekuusa ku ggye lya Lord’s Resistance Army (LRA). 

## Ebyafaayo n’obuvo bwayo
Enteekateeka eno yategekebwa nga eky'okuddamu ku bizibu by’abantu mu bukiikakkono bwa Uganda, ebyava ku lutalo olwamala ebbanga eddene nga lwasengula abantu kumpi obukadde bubiri n’okusaanyaawo ebikozesebwa mu mbeera z’abantu n’ebyenfuna. Omutendera ogwasooka ogwa NUSAF gwatandika mu 2003 nga essira lyateekeddwa ku kuddaabiriza mu bwangu n’okuzzaawo empeereza entongole mu disitulikiti ezaasinga okukosebwa. Enteekateeka eno yakola wansi w’enkola y’enkulaakulana ekulemberwa abantu b’omukitundu, ng’ewa abantu b’omukitundu amaanyi okuzuula, okuteekateeka, n’okussa mu nkola bye bakulembeza mu nkulaakulana. 

NUSAF ekulaakulanye okuyita mu mitendera mingi, nga buli kutuukibwa ko kizimbibwa nga ky'esigamiziddwa ku by’okuyiga okuva mu nkola ezaaliwo emabega. Enteekateeka ya pulogulaamu eno essa essira ku kwetaba mu kitundu obutereevu n’obwannannyini, nga bakimanyi nti enkulaakulana ey’olubeerera yeetaaga okwenyigira mu by'ekitundu n’okuzimba obusobozi . Enteekateeka eno ekolera ku mpisa egamba nti ebitundu bitegeera bulungi ebyetaago byabyo n’ebintu bye bakulembeza, ekibifuula ebiulu mu enteekateeka zaabyo ez’enkulaakulana. 

## Ensengeka ya pulogulaamu n’engeri gy'eteeka ebintu mu nkola
NUSAF ekolera mu disitulikiti 55 mu bukiikakkono bwa Uganda, nga ekwasaganyizibwa ofiisi ya Ssaabaminisita . Enteekateeka eno ekozesa enkola ey’emitendera esatu ey’okutunuulira okulaba ng’ebikozesebwa bituuka ku bantu abasinga okubeera nga tebeesobola. Okutunuulira ebitundu kutunuulira disitulikiti n’amagombolola agaasinga okukosebwa, ate ku mutendera gw'ebitundu batunuulira abantu mu maka agasinga obwavu n’agasinga okubeera mu bwetaavu mu bitundu bino. Enkola eno ekakasa nti obuyambi butuuka ku abo abasinga okubwetaaga ate nga bazimba obusobozi bw’ekitundu obw’enkulaakulana ey’olubeerera. 

## Ebijuliziddwa
Kassiano Wadri

**Kassiano Ezati Wadri** (yazaalibwa 29 Omwezi ogwomwenda 1957) munnayuganda omukozi munnambeera z'abantu era munnabyabufuzi. Yeeyali omubaka wa Palamenti eyeeto, eyakiikirira munisipaali ye Arua mu paalamenti ey'ekkumi (2016 okutuuka 2021), okutandika nga 29 Omwezi ogwomunaana 2018.  Ekifo kyasigala kyereere Ibrahim Abiriga owa National Resistance Movement (NRM), bwe yatemulwa mu Mwezi ogwomukaaga 2018. 

Wadri emabegako yakiikirira essaza ly'e Terego, disitulikiti ye Arua mu paalamenti ey’omusanvu (2001–2006), palamenti ey’omunaana (2006–2011) ne palamenti ey’omwenda (2011–2016), nga mmemba wa  Forum for Democratic Change (FDC) ekibiina ky'ebyobufuzi ekiri ku ludda oluvuganya gavumenti. Mu biseera ebyo eby’emirimu, Wadri yaweereza nga Nampala (Chief whip) w’oludda oluvuganya, ssentebe w’akakiiko *akalondoola ebisuubizo bya gavumenti* era nga mmemba w’akakiiko *k’ebyobulimi, amakolero g’ebisolo n’obuvubi* n’akakiiko *ka bizinensi*.  

## Obuvo bwe n’okusoma kwe
Yazaalibwa mu ggombolola ya Aivu, mu disitulikiti y’e Arua nga 29 Omwezi ogwomwenda 1957.  Yatikkirwa okuva mu yunivasite y’e Makerere, yunivasite ya Uganda eya gavumenti esinga obukadde era esinga obunene mu Uganda, n’afuna diguli esooka mumbeera z'abantu z'enzirukanya y'emirimu egigasiza awamu abantu mu 1981. Nga wayise emyaka 20, yunivasite y’emu yamuwa ddiguli eyokubiri ey'embeera z'abantu  mu kuteekateekera abantu n'ebitundu n'okubiddukanya. Mu 2003, yatikkirwa ne ddiguli ey'emyaka ebiri mu demokulasiya  and n'enkulaakulana y'ebitundu, okuva mu yunivasite ya  Uganda Martyrs University, e Nkozi mu disitulikiti y’e Mpigi . 

## Emirimu gye
Kassiano yali mubaka wa paalamenti emyaka abiri emabega ng'odiddeyo ddala mu 2001, lwe yasooka okulondebwa. ebbange erisinga mu kiseera ekyo yali  mu koifo kya bukulembeze nga Nampala w'oludda oluvuganya. Yali mmemba w’ekibiina kya  FDC ekibiina ekyali kisinga obunene ekivuganya gavumenti mu kiseera ekyo. 

Mu kuddamu okulonda anadda mu bigere bya Ibrahim Abiriga eyattibwa mu Mwezi ogwomunaana 2018, Wadri yasalawo okwesimbawo ku bwannamunigina.  Nga twetegekera okulonda kuno, Kassiano Wadri yakwatibwa wamu ne bannabyabufuzi abalala okuli Robert Kyagulanyi Ssentamu n’abalala. Bano bavunaanibwa emisango egy’enjawulo egy’ebyobufuzi era emisango gyabwe gyali gikyayita mu nkola y’ekitongole ekiramuzi mu Uganda ne'omwezi ogwekkumi n'ebiri 2018. 

Nga 15 Omwezi ogwomunaana 2018, Wadri yawangula akalulu ka munisipaali ye Arua akaddibwamu, ng'ali mu kkomera mu disitulikiti y’e Gulu, n’obululu 6,421, ng’awangula eyali asinga okumuvuganya  eeyo, Nusura Tiperu, ow’ekibiina ky’ebyobufuzi ekya NRM, eyafuna obululu 4,798.  Yalayizibwa nga 29 Omwezi ogwomunaana 2018. 

## Laba ne

* Disitulikiti y’e Arua
* Olukungaana lw'enkyukakyuka mu demokulasiya
* Ettundutundu lya West Nile

## Ebijuliziddwa

# 
# 
# 
# 
# 
# 
# 

## Ebijuliziddwa wabweru wa Wikipedia

* Omukutu gwa Palamenti ya Uganda
* Aba FDC baawukanye ku muntu eyeesimbyewo mu kuvuganya okudda mu bigere by’omubaka Abiriga eyattibwa
Oluguudo lwa Kitgum–Kidepo

**Oluguudo lwa Kitgum–Kidepo luli** mu mambuka ga Uganda, olugatta ekibuga kya Kitgum mu Disitulikiti y’e Kitgum n’ekibuga kya *Apoka*, mu Disitulikiti y’e Kaabong, munda mu Kidepo Valley National Park . 

## Ekifo gye kisangibwa
Oluguudo lwa Kitgum–Kidepo lutandikira mu Kitgum nelweyongerayo ne lugenda mu maaso ku ludda olw’obukiikakkono obw’obuvanjuba obw’awamu, nga luyita mu *Naam Okoro*, *Orom*, *Lobarangit* ne Karenga, nga terunnaggwa ku nkomerero y’amaserengeta ga Kidepo Valley National Park, nga zonna awamu ziweza kilometres 116 (72 mi) .  

## Okulambika okutwaliza awamu
Nga tetunagenda mu mwaka gwa 2024, oluguudo lwa Kitgum–Kidepo lwali lwa marram, nga lulina emirongooti ebiri. Lye kkubo eddene ery'entambula wakati w'amasekkati g'obukiikakkono bwa Uganda n'ekitundu kya Karamoja . Lye kkubo eddene ery’entambula ey’oku ttaka eri abalambuzi mu Murchison Falls National Park ne Kidepo Valley National Park. Libeera nenfuufu nnyingi nnyo mu biseera by'omusana, ate mu budde bw'enkua ekisooto kisukka nnyo. 

## Okulongoosa okutuuka ku mutindo gwa bitumen ogwa kiraasi II
Mu mwaka gwa 2024, gavumenti ya Uganda yasaba olukusa okuva eri palamenti egikirize okwewola obuwumbi bwa uganda 450 (eza euro obukadde 110.54 oba doola za Amerika obukadde 121) okulinyisa oluguudo luno okutuuka ku mutindo gwa bitumen ogwa kiraasi II, nga kuliko emidumu, n’emikutu gy’amazzi agakulukuta. Era olukusa lwabaweebwa nga 30 April 2024. 

Okukebera enkyukakyuka mu butonde bw'ensi nga ziva ku butonde n'abantu (ESIA) n’enteekateeka y’okusengula abantu (RAP), byakolebwa ekitongole kya *Environmental Solutions Africa* (ESA) nga kikolagana ne *Tenvicon* . Endagaano ya Yinginiya, okugula n’okuzimba (EPC) yakwasibwa kkampuni ya *ASGC Limited* eya Bungereza ne Dott Services Limited eya Uganda. 

## Ebintu ebikwatagana nabyo bye tulina okulowoozaako
Ng’oggyeeko okutumbula eby’obulambuzi mu Uganda, oluguudo luno lugendereddwamu okuwagira enkulaakulana y'okutumbula ey’eby’obugagga eby’omu ttaka, kati nga zaabu, amayinja amabajje, amayinja ga limestone, uranium, graphite n’eby’obugagga ebirala ebizuuliddwa mu kitundu ky’e Karamoja. 

Enteekateeka ezigenda okutwala ebbanga eriwerako mulimu okuzimba ekisaawe ky’ennyonyi e Kidepo, ekigenda okwongera okuyunga ekitundu kino ku bitundu ebirala n’okuwa abatuuze b’omu kitundu n’eggwanga emikisa gy’emirimu.  

## Laba ne bino

* Ebyentambula mu Uganda
* Olukalala lw'enguudo mu Uganda
* Ekisaawe ky'ennyonyi e Kidepo

## Ebiyungo eby’ebweru

* Ekitongole ky'enguudo mu ggwanga ekya Uganda National Road Authority Homepage Archived  
* House ekkirizza okwewola obuwumbi bwa Shs450 okulongoosa oluguudo lwa Kitgum-Kidepo
Kyeru Phiona Bridget

**Kyeru Phiona Bridget,** (yazaalibwa 27 Ogwomwenda 1997) Munnayuganda Modo  era muwanguzi w'engule y'empaka z'obwannalulungi .   Yaliko Nalulungi w'eby'obulambuzi ng'engule eno yagikwasibwa nga 4, Ogwekkumi 2019.  

## Obulamu obuto n’emirimu
Kyeru yazaalibwa nga 27, Ogwomwenda 1997, mu disitulikiti y’e Iganga, yazaalibwa mu family ya bantu 4 nga maama we ye Nabirye Florence ate taata we yali omugenzi Balazewa David.  Mu 2019 yeetaba mu mpaka za Nalulungi w'eby'obulambuzi mu Busoga kyokka n’amalaira mu kifo kya kubiri . Empaka zino zawangulwa Sandrah Nguna.  Yayongera okuvuganya ku mpaka z'obwa Nalulungi w'eby'obulambuzi mu Uganda era n'awangula mu 2019.  Yakiikirira Uganda mu mpaka z'obwa Nalulungi w'eby'obulambuzi ez'ensi yonna e Malaysia era oluvannyuma n'alondebwa okuba omubaka wa hotel ya Arcadia suits.  

## Emikolo gy'obwa Nalulungi (pageantry).

### Ettendekero ly'obwegassi ery'obwa Nnalulungi erya Miss Uganda Cooperative college Tororo 2017
Kyeru yawangula engule ya Nnalulungi w'etendekero lya Miss Uganda cooperative college Tororo mu Ogwolubereberye 2017 ku myaka 20.

### Nnalulungi wa Tororo 2017
Kyeru yawangula engule ya Nnalulungi wa Tororo mu 2017.

### Nnalulungi w'obuvanjuba bwa Uganda 2018
Kyeru yavuganya ku ngule y'obwa Nnalulungi w'obuvanjuba bwa Uganda era  n’awangula.

### Nnalulungi w’ebyobulambuzi mu Busoga 2019
Kyeru yavuganya mu mpaka za Nnalulungi wa Busoga mu 2019 n’amalira mu kifo  kyakubiri. 

### Nnalulungi w'obulambuzi Uganda 2019
Kyeru yaweebwa engule ya Nnalulungi w'eby'obulambuzi mu Uganda nga 4 Ogwekkumi  2019,  n'awangula ku mulundi ogwasooka okwesimbawo nga wa myaka 20. Phiona yawangula abaali beesimbyeewo 24 okuva mu bitundu mwenda okwetoloola Uganda.  Oluvannyuma yakiikirira Uganda ku mutendera gw'ensi yonna. 

### Nnalulungi w'ebyobulambuzi mu nsi yonna 2019
Nga 12, Ogwekkumineebiri 2021, Kyeru yavuganya mu mpaka z'obwa Nnalulungi ku mutendera gw'ensi yonna  e Malaysia kyokka n’atawangula.  Wabula yali mu 7 abasinga mu nsi yonna.  

## Era laba

* Enid Mirembe
* Quiin Abenakyo
* Nnalulungi w’ebyobulambuzi mu nsi yonna
* Hannah Karema Tumukunde

## Ebiwandiiko ebikozesebwa
Jacqueline Kyatuheire

**Jacqueline Kyatuheire** (yazaalibwa 30 Ogwokutaano 1973) Munnayuganda omukugu mu mbeera z'abantu era munnabyabufuzi. Yaliko omubaka wa Paalamenti ya Uganda ng’akiikirira Disitulikiti y’e Kanungu wansi w’ekibiina kya National Resistance Movement      okuva mu 2002 okutuuka mu 2011 lwe yawangulwa Elizabeth Karungi.  

## Obuto bwe n'emisomo gye
Jacqueline yazaalibwa nga 30 Ogwokutaano 1973 mu Disitulikiti y’e Kanungu okuva mu maka g’abawala bataano ku kyalo okumpi ne Democratic Republic of Congo.  Yakuzibwa nnyina ali obwannamunigina. 

Jacqueline yatikkirwa diguli eya bachelor of Arts degreebin Social Science mu 1997. 

## Ebirala bye yakola
Mu Gwokusatu 2004, Jacqueline yatongoza ssemateeka w’ekibiina ky’abayizi abakulu ekya Bishop Comboni old students Association mu Kampala . 

Yatandikawo essomero ly'ekisulo erya abawala bokka erya St Teresa . 

## Emirimu gye egy'ebyobufuzi
Nga tannaba kuyingira by'abufuzi, Jacqueline yaliko omuyambi w’akulira enzirukanya y’emirimu mu Disitulikiti y’e Rukungiri .

Yawangudde ekifo ky’omubaka omukyala akiikirira Disitulikiti y’e Kanungu mu Paalamenti n’obululu 2,859 nga yawangula Catherine Musinguzi eyafuna obululu 2,325.  Yali omu ku bakubiriza b'ekibiina kya Kanungu district Image Group, ekyasisinkana Pulezidenti Museveni mu maka g'obwa Pulezidenti e Entebbe okulaga obukakafu bwabwe mu kumuwagira mu kwesimbawo mu 2016. 

Jacqueline akola nga omumyuka w’omuwanika w'ekibiina kya NRM mu ggwanga,    ekifo kye yalondebwa Yoweri Kaguta Museveni nga ye ssentebe wa NRM era ne kikkirizibwa akakiiko akafuzi aka Central Executive Committee mu Gwomukaaga 2020,     ng’adda mu bigere bya Keneth Omona.  

## Laba ne bino
Olukalala lw’abakiise mu Paalamenti ya Uganda ey’omunaana

## Ebijuliziddwa


## Ebijuliziddwamu w'abweru wa Wikipedia

* Omukutu gwa Ssaabawandiisi wa NRM
Flavia Nassuna Matovu

**Flavia Nassuna Matovu** (yazaalibwa 18 Ogwokusatu 1969) Munnayuganda, Mulamuzi nga mu kiseera kino akolera mu kitongole ky'e'by'ettaka mu kkooti enkulu eya Uganda . 

Yalondebwa Pulezidenti Yoweri Museveni mu kifo kino mu Gwokutaano 2022 oluvannyuma lw'okuteesa okuva mu kakiiko akavunaanyizibwa ku kitongole ekiramuzi   

## Ensibuko n’ebyenjigiriza
Flavia mufumbo alina abaana bana.  Buno bwebuyigirize bwe wammanga

## Omulimu
Wammanga wano weewali ebikwata ku mulimu gwa Flavia ogw’ekiramuzi.

## Emisango
Mu musango gwa Namitala yeeyaali addukanya omusango gwa Estate ya Nantongo ng'attunka ne Bakyengo n'abalala basatu mu 2022. Flavia yayimirira mu nkaayana ezikwata ku nzirukanya y’ebizimbe n’obwannannyini ku ttaka . Yakulembera omusango ogwali gukwata ku ndagaano y’okutunda ettaka mu musango gwa Ndawula ng'awoza ne Nakalanzi n'omulala mu 2023.  Ono era abadde akola ku misango emirala egy’ettaka ng'ogwa Renatta Namudulo ne Uganda Electricity Transmission Company Limited ne National Housing and Construction Company Limited ne National Water and Sewerage Corporation, egyawandiikibwa mu nkalala z’ensonga z’ekitongole ky’ettaka. 

## Era laba

* Alfonse Owiny-Dollo, omuwandiisi w’ebitabo
* Ekitongole ekiramuzi mu Uganda
* Palamenti ya Uganda
* Kabineti ya Uganda

## Ebiwandiiko ebikozesebwa
Kenneth Arhtur Davies

**Kenneth Arthur Davies** yali Mungereza eyali anoonyereza ku By'ekikula ky'ensi, eyali akulira abaali bakola okunoonyereza ku kikula kya Uganda, era eyali ng'abagenyi webaali batukira mu kifo ekyali kiyitibwa nga Murchison Medal  ekyali  ng'eky'e Kibiina ekyali Kigatta Abakola Okunoonyereza ku By'ekikula Ky'ensi nga bano baali basinganibwa mu kibuga London. Yaweerezaako ng'omukulembeze w'ekibiina kya Uganda Society eky'omulundi ogw'e 13 okuva mu 1944 okutuusa mu 1945.

Davies yazaalibwa mu 1897, era yasoma byakunoonyereza ku byakikula kyansi ku University College of Wales, Aberystwyth wansi wa William Pugh oluvannyuma lw'okukomekerezebwa kwa sematalo eyasooka. Davies y'agenda ng'okukola mu kunoonyereza ku by’ekikula ky'ensi  mu matwale agaali badukanyizibwa abagwiira mu Buvanjuba  bwa Afrika, ng'no gye yafuukira eyali akulira abaali bakola okunoonyereza ku by'ekikula kya Uganda. Mu bintu ebirala, Davies yakola ku bifo eby’ebyenfuna, omuli ebifo ebigazi ebyali bisinganibwaamu eky'obugagga kya phosphates ebyali ensibuko enkulu ey’ebintu ebigimusa,  ne ku njazi z’olusozi olufuuw omuliro mu Uganda n’ekiwonvu.

## Awaadi
Davies yalondebwa  okubeera Omukulu mu Magye agaali gadukanya Obukulembeze bwa Bungereza ku lukalala lwa New Years Honours olwa 1946,  ne CMG mu lukalala lw’ebitiibwa by’emyaka emiggya egya 1952, olw’obuweereza bwe mu baali bakola okunoonyereza ku by'ekikula ky'ensi aba Uganda geological survey, era ng’omumyuka w'akulira Abaali Bakola Okunoonyereza ku By'ekikula kjy'ensi mu mawanga g'ebweru ku lwa Bungereza. 

Mu 1954, Davies yaweebwa awaadi ya Murchison Medaleya Geological Society of London olw'ebyo bye yakola mu by’okunoonyereza ku by'ekikula ky'ensi mu Mawanga G'Omubuvanjuba bwa Afrika, n’okusingira ddala olw’okunoonyereza ku njazi enkadde ez’ensenke y'ettaka n'ensozi eziwanda omuliro n'enjazi ez’Olusozi Elgon, mu Uganda.

## Ebijuliziddwaamu
Margaret Rwebyambu

**Margaret Ayebare Rwebyambu** Munnayuganda, Munnabyabufuzi era Munnamateeka . Ye mubaka omukyala mu palamenti ey’omulundi ogw'ekkumi n’emu akiikirira disitulikiti y’e Mbarara mu palamenti ya Uganda.      Ono era mukiise ku kakiiko k'ebyobulamu mu palamenti .  

## Obulamu bw’embeera z’abantu n’ebyobufuzi
Mu kuziika omugenzi Kaishanyu Miriel Mubezi Nalongo mu Munisipaali y'e Kisoroza East Sheema, Ayebare Margaret yakubiriza abazadde okuwagira abaana baabwe okufuna obuyigirize .  Rwebyambu yawaayo emifaliso 40 eri amalwaliro 5 mu kibuga Mbarara . Amalwaliro gano kuliko eddwaaliro lya Bwizibwera Health centre IV, Rubaya Health Centre II, Kagongi Health Centre, Kasare Health Centre ne Rubindi Health Centre III. 

## Era laba

* Olukalala lw’abakiise mu Palamenti ya Uganda ey’omulundi ogw'ekkumi n’emu
* Clare Mugumya

## Ebiwandiiko ebikozesebwa
Robinson Obuya

**Robinson Obuya** (yazaalibwa 12 Ogwekkumineebiri 2000) Munnayuganda Muzannyi wa cricket. Yasooka okuzannyira team ya Uganda ku mutendera gw'ensi yonna mu 2023 era ng'azannyira ku mukono ogwa ddyo. 

## Obulamu obuto
Obuya yakulira Jinja mu Uganda, era yasomera mu St James Secondary School. Talina luganda butereevu n'ab'oluganda mu Kenya ba Obuya David ne Collins . Yali ayagala nnyo okusamba  omupiira era ne yeegatta ku ttendekero ly’omupiira erya Andy Mwesigwa Soccer Academy e Jinja ng’alabirirwa eyali kapiteeni w’eggwanga Andrew Mwesigwa, ng’ayagala okuzannya omupiira ku mutendera gw'ensi yonna . Yayingizibwa mu muzannyo gwa cricket mu 2013 era ne yeegatta ku kiraabu ye eyasooka mu 2017. 

## Omulimu gwe ku mutendera gw'ensi yonna
Obuya yazannyira Uganda omulundi gwe ogwasooka mu mpaka z'ensi yonna eza Twenty20 International nga battunka ne Rwanda mu Gwomukaaga 2023 mu mpaka za Continent Cup T20 Africa eza 2023 e Kenya. 

Obuya yalondebwa mu ttiimu ya Uganda mu mpaka za ICC Men's T20 World Cup eza 2024 .   Mu mupiira ogwaggulawo ne Afghanistan yateeba emipiira gya Uganda egyasooka omukaaga mu mpaka za ICC World Cup. 

## Ebiwandiiko ebikozesebwa
Oluguudo lw’e Masaka–Mutukula

**Oluguudo lw’e Masaka–Mutukula** lusangibwa mu  massekati ga Uganda, lugatta ekibuga ky'e Masaka, mu Disitulikiti y’e Masaka, ku nsalo y’e Mutukula mu Disitulikiti y’e Kyotera . https://en.wikipedia.org/wiki/
Christine Akullo

**Christine Akullo** (yazaalibwa 23 Omwezi ogwomukaaga  1990) munnayuganda omuddusi w'embiro z'abaliko oblemu ng'avuganyiza mu nsengeka ya T13 . Akullo yawangulira Uganda zaabu mu misinde gya mmita 100 egy'ensengeka ya T13 mu mizannyo gya All Africa Games egyali mu Maputo Mozambique mu 2011 kw’ossa ne All Africa Games eza 2015 .  N'era  yeeyakwatira Uganda bendera mu mizannyo gya olympics w'abaliko obulemu ow'ebiseera by'omusana (Summer Paralympics) mu London . 

## Obuvo bwe n'okusoma kwe
Akullo yazaalibwa mu Aboke, mu disitulikiti y’e Soroti, Uganda eri bazadde be Joseph Ayom ne Jennet Rose Agiro. Oluvannyuma lw’okukwatibwa  omusujja gw'ensiri  mu 1998, yazibamu ku maaso.  

Wakati wa 1996 ne 2004, yafuna obuyigirize bwe obw'omutendera gwa wansi ku ssomero lya pulayimale erya Namatala Primary School mu disitulikiti y’e Mbale . Oluvannyuma yeegatta ku ssomero lya ba muzibe erya  St Francis Madera School for the Blind mu Soroti mu 2006 n'amaliriza emisomo gye egy'omutendera gwa siniya ey'omukaaga ( A-Level ) mu 2011.   Wano awaka  , yaweererwa kitongole kya Child Fund International  era kyategeebwa nti  yali agenda kwegatta ku yunivasite y'e Makerere mu Mwezi ogwomwenda 2012 okusoma ddiguli ye esooka mu ssaayansi w'ebyemizannyo (Sports Science).  Omwaka  2015 wegwatuukira , Akullo yali abeera mu ggombolola y'e Morungatuny disitulikiti y'e Amuria . 

## Omuzannyo ogw'emisinde / ogw'embiro
Yeegatta ku ttiimu y’eggwanga mu 2007 wadde ng’ensonda endala zigamba nti yatandika omuzannyo gw'emisinde / ogw'embiro z'abaliko obulemu mu 2010 ng’ali mu Soroti .  Yeetaba mu mpaka za disitulikiti eza babinywera eziwerako mwe yavuganya mu mmita kikumi (100) ebikumi ebiri (200) n'ebikumi ebina (400). 

Okusinziira ku lupapula lw'amawulire olwa Daily Monitor , emisinde gye egy’ensi yonna egyasooka gyali mu 2010 mu mpaka za Great Lakes e Nairobi , Kenya, gye yawangula zaabu mu  mmita ekikumi (100 metres), mmita ebikumi ebibiri (200 metres) , ne mmita ebikumi ebina (400 metres) .  Ekyo yakigobereza n'omudaali gwa zaabu mu mpaka z'abakazi ez'ensengeka ya T13 eza mmita ekikumi (100 metres)  ez'akamalirizo mu mizannyo gy'Afirika egyategekebwa  mu Maputo Mozambique 

Mu 2015, Akullo yaddukira  obutikitiki / sikonda  13.34 okuwangula omudaali gwa zaabu omulala mu mpaka z'akamalirizo ez’abakazi ez'ensengeka ya T13 100m mu mizannyo gy'Afirika egyategekebwa mu Brazzaville.  Oluvannyuma mu 2017, yayingira n'avuganya mu nsengeka  za T13, F13 100 ne 400m mu mpaka z'ensi yonna ez'emisinde / embiro z'abaliko obulemu mu London. 

Oluvannyuma Akullo yakiikirira Uganda mu mpaka za 2019 ez'ensi yonna ez'abaliko obulemu mu Dubai  mu mwezi ogwekkuminoogumu  ogw'omwaka ogwo mweyamaliriza mu kifo ekyokutaano mu mbiro ezomulundi ogwokubiri eza T13 100m mu mpaka ezikulembera ez'akamalirizo nekiyimiriza  okuyitamu kwe. 

## Laba ne

* Omuzannyo ogw'emisinde / ogwembiro  mu mizannyo gya Afirika yonna egya 2011
* Omuzannyo ogw'emisinde / ogwembiro  mu mizannyo gya Afirika yonna egya 2015

## Ebijuliziddwa

# 
# 
# 
# 
# 
# 
# 
# 

## Ebijuliziddwa wabweru wa Wikipedia

* Christine Akullo at the International Paralympic Committee
* Uganda Paralympic Committee
Herbert Kanabi Nsubuga

**Herbert Kanabi Nsubuga** (ogw'omusanvu nga 1, mu 1927 - ogw'okutaano mu 2001) yali Munnayuganda, omusomesa, omubaka w'amateeka, era omusawo w'ebisolo . Yali Pulofeesa mu by’obusawo bw’ebisolo. Ye yasooka okutikkirwa mu by’obusawo bw’ebisolo okuva mu yunivasite e Makerere, era ye yasooka ne mu buvanjuba bwa Afrika.   Yaweereza nga minisita w’ebyobugagga by’ebisolo mu minisitule y’ebyobulimi n’amakolero g’ebisolo ku mulembe gwa Idi Amin .   Munnayuganda eyasooka okufuuka ekitundu ku Royal College of Veterinary Surgeons -mu London nga mmemba. 

Herbert era yaliko pulezidenti w'ekibiina kya The Uganda Society .

## Ensibuko n’Ebyenjigiriza
Nsubuga yazaalibwa Samwiri Musoke ne Edith Namirembe mu gw'omusanvu nga 1, mu 1927 e Nateete mu Kampala. 

Nga 9 omwezi ogusooka mu 1965, Nsubuga yawasa Persis Mesca Nakibuuka mu Lutikko lwa St. Paul e Namirembe. Bazaala abaana 5.  Yafa mu gw'okutaano nga 23, mu 2001, olw’okulemererwa kw’omutima n’obuzibu mu lubuto mu ddwaliro lya Makutano Health Care e Bunamwaya, era n’aziikibwa nga wayiseewo akaseera katono.

Nsubuga yasomera e Budo Junior School mu 1936, oluvannyuma n’agenda e Kings College Budo n’amaliriza emisomo gye egya  siniya mu 1947.  Mu 1948, yeegatta ku yunivasite e Makerere gye yatikkirwa dipulooma mu Sayansi w’Ebisolo.  Herbert yasomera mu Yuniversite y'e London, United Kingdom era n'afuna diguli esooka mu busawo bw'ebisolo ku sikaala okuva mu gavumenti ya Buganda .  Herbert yaddayo mu yunivasite e Makerere n’afuna diguli eyookubiri mu bya Sayansi mu by’obulimi mu 1970.  Mu 1977, Nsubuga yafuna diguli eyookusatu (PhD) mu kunoonyereza ku kuddamu okutegeka amalundiro g’ente mu Uganda. 

## Omulimu
Yaliko omusomesa era nga ye diini mu kitongole ky'ebyobulimi n'ebibira mu yunivasite e Makerere .  Herbert yaweereza nga ssentebe w'ettendekero lya King's College Budo okutuusa mu 2001 we yafiira. 

Yaweereza  mu bifo eby’enjawulo era nga minisita mu minisitule y’ebyobulimi n’amakolero g’ebisolo ku mulembe gwa Idi Amin  ne Yusuf Lule . 

Nsubuga awandiise, awandiika n’ebitabo ebiwerako, emiko n’ebitabo ebikwata ku makolero g’Obulunzi, Enkoko, n’Ebisolo.

**Ebitabo bya Herbert Kanabi Nsubuga**

* Okulunda obulunzi mu Uganda. 
* Obulunzi n'okulunda enkoko mu Uganda. 
* Okugatta ebisolo by’awaka mu bantu: Omusomo gwa Pulofeesa Herbert S. Kanabi Nsubuga ogw’okutongoza 
* Endwadde z’ente n’obulunzi mu bitundu bya Afrika eby’obutiti: omusango mu Uganda 
* Ebijjukizo by'omujaasi omukadde 
* Ensonga z'enkola mu makolero g'ebisolo mu Uganda: endowooza y'ebyafaayo. 

## Ebiwandiiko ebikozesebwa
Yunivasite y'ebuvanjuba bwa Afirika

**Yunivasite y'ebuvanjuba bwa Afirika** yatandikibwawo nga 29 ogw'omukaaga mu mwaka gwa 1963  era yaweereza Kenya, Tanzania, ne Uganda mu kitundu ky'obuvanjuba bw' ennyanja ennene eza Afirika  .   Yunivasite eno yasooka kutandikibwawo ng'ettendekero ery'ebweru eryetongodde erya Yunivasite y'e London . Mu mwaka gwa 1970, yayawulwamu yunivasite ssatu ezeetongodde, nga kati ze zino:

*  Kenya: Yunivasite y'e Nairobi
* : Yunivasite e Makerere 
*  Tanzania: Yunivasite y'e Dar es Salaam

## Ebiwandiiko ebikozesebwa
Nsaka Yunivasite

**Yunivasite y'e Nsaka** (NSU) yunivasite y'o bwannannyini mu Uganda .

## Ekifo
Ekibangirizi kya yunivasite kitudde ku 11.04 hekitaya (yiika 27.3 ), ekisangibwa ku Mafubira, ekitundu mu kibuga Jinja, ku luguudo oluva e Jinja okudda e Kamuli. Mafubira eri ku kiromita 8  (5.0 mi) mu bukiikakkono bw’ekitundu ky’ebyobusuubuzi ekiri wakati e Jinja.  Enkwatagana y'ekibangirizi kya Yunivasite y'e Nsaka kiri 0°27'56.0"N, 33°12'21.0"E (Latitude:0.465556; Longitude:33.205833). 

## Ebyafaayo
Yunivasite eno yaggulwawo nga 13 omwezi ogusooka mu 2009 ng’erina abayizi 20 abasoma diguli esooka. Ettendekero lino lyaweebwa olukusa olw'ekiseera okuva mu kitongole kya Uganda National Council for Higher Education mu 2013. 

## Emisomo gy’eby’ensoma
Okuva mu gw'okusatu mu 2015, emisomo gino wammanga gye gyasomesebwanga mu Yunivasite y'e Nsaka:

### Emisomo gya diguli esooka

* Diguli mu by’okugula ebintu n’okuddukanya emirimu.
* Bachelor mu by'obusuubuzi .
* Diguli mu by’enjigiriza.
* Diguli mu tekinologiya w'amawulire .
* Diguli mu by’obusuubuzi mu kompyuta.
* Diguli mu by’okulungamya n’okubudaabuda.
* Diguli mu by'empuliziganya mu bantu .
* Diguli mu by'okuddukanya abakozi .
* Diguli mu by'emirimu gya gavumenti .
* Diguli mu by’enkulaakulana y’abantu n’ebyenjigiriza by’abantu abakulu.

### Emisomo gya dipulooma

* Dipuloma mu by’obusuubuzi.
* Dipuloma mu by’okugula ebintu n’okuddukanya emirimu.
* Dipuloma mu by’okubala ebitabo n’ebyensimbi.
* Dipuloma mu by'okukozesa kompyuta n'emikutu gy'empuliziganya .
* Dipuloma mu by’enkulaakulana y’abantu.
* Dipuloma mu tekinologiya w'amawulire .
* Dipuloma mu by’empuliziganya mu bantu.
* Dipuloma mu by'okubuulirira n'okulungamya.
* Dipuloma mu by’enjigiriza.

## Laba ne

* Disitulikiti y'e Jinja
* Ebyenjigiriza mu Uganda
* Olukalala lwa yunivasite mu Uganda
* Olukalala lw'amasomero ga bizinensi mu Uganda
* Abakulembeze ba yunivasite mu Uganda
* Olukalala lw'abakulembeze ba yunivasite mu Uganda

## Ebiwandiiko ebikozesebwa

## Ebiyungo eby’ebweru